**ΑΝΑΡΤΗΤΕΑ ΣΤΟ ΔΙΑΔΙΚΤΥΟ**

**Αριθ. Απόφασης 454 /2017**

**ΑΔΑ:** 7ΦΘΓΩΨΑ-ΔΦΑ



**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΑΡΤΑΣ**

**ΔΗΜΟΣ ΑΡΤΑΙΩΝ**

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ ΤΗΣ 38ο/2017 Της 31Ης ΑΥΓΟΥΣΤΟΥ 2017**

**ΣΥΝΕΔΡΙΑΣΗΣ ΤΗΣ ΟΙΚΟΝΟΜΙΚΗΣ ΕΠΙΤΡΟΠΗΣ ΤΟΥ ΔΗΜΟΥ ΑΡΤΑΙΩΝ**

**ΘΕΜΑ: ‘‘Διευκρινήσεις επί τεχνικών προδιαγραφών της προμήθειας: Προμήθεια εξοπλισμού για την ανάπτυξη των κοινωνικών δομών του Δήμου Αρταίων ’’**

Στην Άρτα, σήμερα, 31-08-2017 και ώρα 13:00 μ.μ. στο Δημοτικό Κατάστημα του Δήμου Αρταίων συνήλθε σε έκτακτη συνεδρίαση η Οικονομική Επιτροπή του Δήμου Αρταίων, ύστερα από την **32713/31-08-2017** έγγραφη πρόσκληση, του Προέδρου της Οικονομικής Επιτροπής, που επιδόθηκε νόμιμα με αποδεικτικό στα μέλη, σύμφωνα με το άρθρο 75 παρ. 6 του Ν.3852/10.

Αφού διαπιστώθηκε νόμιμη απαρτία, δηλαδή σε σύνολο εννέα (9) μελών βρέθηκαν παρόντα τα παρακάτω (6) μέλη:

|  |  |
| --- | --- |
| **ΠΑΡΟΝΤΕΣ**   1. **Τσιρογιάννης Χρήστος**   **(Πρόεδρος)**  **2. Σιαφάκας Χριστόφορος**  **3. Παπαϊωάννου Κων/νος**  **4. Χαρακλιάς Κων/νος**  **5. Ζέρβας Κων/νος**  **6. Λιλής Γεώργιος** | **ΑΠΟΝΤΕΣ**    **1.Βασιλάκη-Μητρογιώργου**  **Βικτωρία**  **2. Κοσμάς Ηλίας**  **3.Βλάχος Μιχαήλ** |

Στη συνεδρίαση παραβρέθηκαν ως ειδικώς προσκεκλημένοι Ο Γενικός Γραμματέας κ. Σερβετάς Ηλίας

Καθήκοντα Γραμματέα Οικονομικής Επιτροπής εκτελεί ο Γεώργιος Ντεκουμές

Πριν την συζήτηση η επιτροπή ομόφωνα απεφάνθη για το κατεπείγον της συνεδρίασης

Ο κ. Πρόεδρος εισηγούμενος το 5**ο** τακτικόθέμα: **Διευκρινήσεις επί τεχνικών προδιαγραφών της προμήθειας: Προμήθεια εξοπλισμού για την ανάπτυξη των κοινωνικών δομών του Δήμου Αρταίων** Είπε: Με την αριθμ. 431/2017 απόφαση της Οικονομικής Επιτροπής εγκρίθηκαν οι τεχνικές προδιαγραφές και οι όροι διακήρυξης της Προμήθειας για την ανάπτυξη των κοινωνικών δομών του Δήμου. Μετά τα ερωτήματα που τέθηκαν τηλεφωνικά από προμηθευτές ως προς τις τεχνικές προδιαγραφές του Ράδιο CD και του δέκτη τηλεόρασης, κρίνεται αναγκαίο να διευκρινίσουμε τα εξής:

* **Α.** Στις τεχνικές προδιαγραφές του **Ράδιο CD** της ομάδας **Β** αναγράφεται ότι:

Το σύστημα ήχου πρέπει να είναι στιβαρή κατασκευής, σύγχρονης τεχνολογίας και καλαίσθητης εμφάνισης, να είναι STEREO με ράδιο, να διαθέτει CD PLAYER (συμβατό με όλα τα CD). Να συνοδεύεται από σήμα CE και να είναι κατασκευασμένο τους τελευταίους 18 μήνες από την δημοσίευση.

* CD-Player, συμβατό με αναπαραγωγή CD, iPod, Digital Media.
* Αναπαραγωγή αρχείων audio/video: MP3, WMA
* Ισχύς (RMS) 30 Watt
* Ενσωματωμένα μεγάφωνα αναλόγου ισχύος.
* Όλα τα απαραίτητα πλήκτρα και κομβία για τη λειτουργία του.
* Καλώδιο ρευματοληψίας.
* Ρύθμιση έντασης φωνής.
* Περιοχές λήψης ραδιοφώνου: MW και FM.
* Να έχει κεραία λήψης σταθμών και ψηφιακή ένδειξη επιλογής σταθμών
* Τηλεχειριστήριο για τις κύριες λειτουργίες (του ραδιοφώνου και του CD).
* Να διαθέτει είσοδο aux (line-in)
* Αριθμός ηχείων 2

Το μηχάνημα θα συνοδεύεται από εγχειρίδιο χρήσης στα Ελληνικά, με πλήρεις οδηγίες εγκατάστασης και συνδέσεων. Θα περιέχει όλες τις λειτουργίες του μηχανήματος, τους αναλυτικούς χειρισμούς ρυθμίσεων, χρήσης, πλοήγησης, καθώς και βοήθειες για ελαφρές βλάβες.

* Ενώ στο τιμολόγιο μελέτης του Ράδιο CD (Α.Τ: 035) στο οποίο εκτός της ανωτέρω περιγραφής εκ παραδρομής αναφέρεται « να είναι φορητό (δηλ. να διαθέτει χειρολαβή μεταφοράς)» και «● Χειρολαβή μεταφοράς».

Διευκρινίζεται ότι:

Δεν απαιτούνται στο τιμολόγιο μελέτης του Ράδιο CD (Α.Τ: 035) οι φράσεις « να είναι φορητό (δηλ. να διαθέτει χειρολαβή μεταφοράς)» και «●Χειρολαβή μεταφοράς» εφόσον ενδιαφερόμαστε για σταθερό Ράδιο CD

* **Β.** Στις τεχνικές προδιαγραφές και στο τιμολόγιο μελέτης (Α.Τ: 036) του είδους «Δέκτης τηλεοράσεως έγχρωμος» της ομάδας Β, μεταξύ των άλλων αναφέρεται:

«Ακροδέκτες είσοδοι- έξοδοι HDMI x2, **VGA**, AV-In, Scart, Component (Y, Pb, Pr)»

Διευκρινίζεται ότι:

Στις τεχνικές προδιαγραφές και στο τιμολόγιο μελέτης του είδους «Δέκτης τηλεοράσεως έγχρωμος» εφόσον δεν υπάρχει είσοδος –έξοδος VGA να συμπεριλαμβάνεται μετατροπέας από VGA σε HDMI.

Ακολούθησε διαλογική συζήτηση και στη συνέχεια ο κ. πρόεδρος κάλεσε την Επιτροπή να αποφασίσει σχετικά.

**Η ΟΙΚΟΝΟΜΙΚΗ ΕΠΙΤΡΟΠΗ**

Αφού έλαβε υπόψη διατάξεις Ν. 3463/2006 και Ν.3852/2010, την εισήγηση της Οικονομικής Υπηρεσίας και γενομένης ψηφοφορίας κατά την οποία ο κ. Παπαϊωάννου ψήφισε Λευκό

**ΑΠΟΦΑΣΙΖΕΙ ΚΑΤΑ ΠΛΕΙΟΨΗΦΙΑ**

**Α.** Διευκρινίζει στις τεχνικές προδιαγραφές της προμήθειας: **Προμήθεια εξοπλισμού για την ανάπτυξη των κοινωνικών δομών του Δήμου Αρταίων (Αρ. 431/2017 Απόφασή της)** τα σημεία που αφορούν το ’’**Ράδιο CD**’’και το **’’Δέκτης τηλεοράσεως έγχρωμος’’** της ομάδας **Β**  ως κατωτέρω:

1. Δεν απαιτούνται στο τιμολόγιο μελέτης του Ράδιο CD (Α.Τ: 035) οι φράσεις « να είναι φορητό (δηλ. να διαθέτει χειρολαβή μεταφοράς)» και «Χειρολαβή μεταφοράς» εφόσον ενδιαφερόμαστε για σταθερό Ράδιο CD

2. Στις τεχνικές προδιαγραφές και στο τιμολόγιο μελέτης του είδους «Δέκτης τηλεοράσεως έγχρωμος» (Α.Τ: 036) εφόσον δεν υπάρχει είσοδος –έξοδος VGA να συμπεριλαμβάνεται μετατροπέας από VGA σε HDMI.

**Β.** Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθμό 454/2017**

**Ο ΠΡΟΕΔΡΟΣ**

**ΟΙΚΟΝΟΜΙΚΗΣ ΕΠΙΤΡΟΠΗΣ**

***ΤΣΙΡΟΓΙΑΝΝΗΣ ΧΡΗΣΤΟΣ***

***Ακριβές Αντίγραφο***

*Άρτα αυθημερόν*

*Με εντολή Δημάρχου*

*Ο Υπάλληλος*

*Γεώργιος Κ. Ντεκουμές*